Ego Oda, domina Pogeii, notum facio omnibus presentibus et futuris, quod pie memorie Aalis, mater Herardi de Brena, ante mortem suam, cum adhuc in sana mente consisteret, in presentia mea et quorumdam aliorum, apud Pogiacum, contulit in perpetuum et donando concessit fratribus domus Vallislucentis, pro remedio anime sue et parentum suorum, pasturas de Valeriis et de Floriney ad omnes bestias et pecora grangiarum suarum, videlicet de Cervins et de Chevroy. Ita quod si aliquando fieret in predictis Valeriis vendicio nemoris, per quadriennium a cospeiciis cessarent. Dedit, etiam, eadem domina domui Vallislucentis unum modium avene apud Floriney in redditibus suis annuatim percipiendum. Et quia hoc vidi et audivi, presentes litteras feci sigilli mei munimine roborari. Actum, anno Domini Mº CCº XXº Iº.